OpenLLM-France/wikimedia huggingface dataset:
# Unió Gimnàstica i Esportiva de Badalona

La Unió Gimnàstica i Esportiva de Badalona és un club d'atletisme català de la ciutat de Badalona. Disposa de les pistes municipals d'atletisme Paco Águila.
El club va ser fundat l'1926 amb el nom de Societat Gimnàstica de Badalona amb la intenció de fomentar l'esport entre el jovent badaloní. Tenia el seu origen en les classes de gimnàstica de l'Ateneu Obrer de Badalona, l'any 1912, impulsades per l'industrial Joan Giró Prat. L'any 1921 Pere Capeta impulsa la creació de la Secció de Gimnàs i Atletisme de l'Ateneu Obrer. Al cap de cinc anys la secció es separà definitivament de l'Ateneu, donant vida a la Societat Gimnàstica (1926).
Des dels seus inicis el club es dedicà a la pràctica de la gimnàstica i l'atletisme. L'any 1927 es crearen les seccions de basquetbol, futbol (dissolta el juny del mateix any), excursionisme i lluita grecoromana. L'any 1932 es fusionà amb el Badalona Club, naixent la Unió Gimnàstica i Esportiva Badalona. Va jugar habitualment a la primera divisió del Campionat de Catalunya de bàsquet. La temporada 1935-36, per problemes econòmics, abandonà la Federació Catalana i ingressà a l'Agrupació de Basquetbol de Catalunya. Durant els anys quaranta destacà la secció d'handbol, qua donà jugadors internacionals com Esteve Guardia i Joaquim Compte.
L'any 1960 la secció de basquetbol es donà de baixa de la federació, però els anys posteriors aparegueren noves seccions: voleibol (1965), judo (1966), rugbi (1967, formada per membres del Tiburón UC) i halterofília (1974).

## Palmarès

* Trofeu Vicente Bosch:
** 1943

## Referències

* ↑ «Unió Gimnàstica i Esportiva Badalona». Enciclopèdia de l'Esport Català [Consulta: 29 juny 2022].
* ↑ «La Unión Gimnástica y Deportiva». Museu Badalona [Consulta: 29 juny 2022].
* 1 2 3 4 5 6 Lladó, Oriol. Això és afició. Unió Gimnàstica de Badalona, 75 anys d'història, 2003.
* ↑ «Gol: un apellido para tres generaciones». Mundo Deportivo, 31-01-1988 [Consulta: 29 juny 2022].
# Suimanga menut

El suimanga menut (Leptocoma minima) és un ocell de la família dels nectarínids (Nectariniidae).

## Hàbitat i distribució

Habita boscos i terres de conreu, als turons de l'oest i sud-oest de l'Índia.

## Referències

* ↑ «Suimanga menut». Cercaterm. TERMCAT, Centre de Terminologia. Rev. 15/12/2021(català)
# Supermundial de clubs

El Supermundial de Clubs és una competició futbolística que serà disputada pels millors equips dels diversos campionats de campions de les sis confederacions continentals afiliades a la FIFA. La competició es disputarà cada 4 anys i substituirà el Campionat del Món de Clubs de la FIFA.

## Classificació
### Directes

* UEFA: 12 clubs, els campions i subcampions de les últimes 4 Lliga de Campions de la UEFA i els 4 clubs amb millor Coeficient UEFA
* CONMEBOL: 4 clubs, els campions de les últimes 4 Copa CONMEBOL Libertadores
* Confederació Africana de Futbol: 2 clubs
* Confederació Asiàtica de Futbol: 2 clubs
* CONCACAF: 2 clubs
* País organitzador: 1 club

### Fase prèvia

Els equips jugaran un partit de fase prèvia que decidirà quin dels dos clubs podrà participar en la competició.
* CONMEBOL: 1 club amb la millor classificació al rànquing CONMEBAL
* OFC: 1 club

## Format

* Fase de grups amb 8 grups formats per 3 equips dels quals es classificarà el millor de cada grup
* Quarts de final a un sol partit
* Semifinals a un sol partit
* Final a un sol partit

## Vegeu també

* Petita Copa del Món
* Clubs de futbol campions del món
* Copa Intercontinental de futbol

## Referències

* 1 2 3 4 5 «El Barça y el Real Madrid jugarán el primer Super Mundial de Clubs». Mundo Deportivo, 15-05-2018 [Consulta: 15 maig 2018].
* 1 2 3 4 5 6 7 8 9 «Así quedaría el nuevo 'Súper Mundial de Clubes' de la FIFA con Madrid, Barça, Atlético y Sevilla». Marca, 29-11-2017 [Consulta: 15 maig 2018].
# Sorex mccarthyi

Sorex mccarthyi és una espècie d'eulipotifle de la família de les musaranyes (Soricidae). És endèmica d'Hondures. Té el pelatge de color marró. El seu hàbitat natural són les selves nebuloses situades a altituds d'aproximadament 2.560 msnm. L'espècie fou anomenada en honor de Timothy J. McCarthy. Com que fou descoberta fa poc, encara no se n'ha avaluat l'estat de conservació.

## Referències

* ↑ Matson, J. O.; Ordóñez-Garza, N. «The taxonomic status of Long-tailed shrews (Mammalia: genus Sorex) from Nuclear Central America» (en anglès). Zootaxa, 4.236, 3, 2017, pàg. 461–483.
# TCA

TCA té els següents significats:
* Trastorn de comportament alimentari
* Tractat sobre el Comerç d'Armes
* TCA - tricarboxylic acid cycle (anglès) - o Cicle de Krebs
* TCA - taurocholic acid (anglès) - o àcid taurocòlic
# Steckborn

Steckborn és un municipi del cantó de Turgòvia (Suïssa), cap del districte de Steckborn.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Stede Broec

Stede Broec és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 21.313 habitants repartits per una superfície de 16,42 km² (dels quals 1,64 km² corresponen a aigua). Limita al nord amb Andijk, a l'est amb Enkhuizen i al sud amb Drechterland.

## Centres de població

Bovenkarspel, Broekerhaven, Grootebroek, Horn, Lutjebroek.

## Ajuntament

El consistori està format per 19 regidors:
* CDA, 4 regidors
* PvdA, 4 regidors
* Open en Duidelijk Stede Broec, 4 regidors
* Gemeenten Belangen. 3 regidors
* Onafhankelijke Partij, 2 regidors
* VVD, 1 regidor
* GroenLinks 1 regidor

## Enllaços externs

* www.stedebroec.nl
# Tabula Traiana

La Tabula Traiana o Taula de Trajà és una llosa amb una inscripció en llatí dedicada a l'emperador Trajà, gravada sobre una llosa tallada especialment sobre la paret dreta del congost de les Portes de Ferro, al Danubi. Avui dia es troba, juntament amb altres restes arqueològiques romanes, dins del parc nacional Đerdap, prop de Kladovo, a Sèrbia.

## Història

La inscripció data del voltant dels anys 100 al 103, i commemora l'expedició contra els dacis. La via seguia el riu des de Singidúnum (Belgrad) i per travessar-lo Trajà va encarregar al seu enginyer Apol·lodor de Damasc la construcció d'un gran pont, del qual encara se'n conserven restes, que va permetre creuar a la Dàcia i conquerir-la.
Amb la construcció d'una presa al riu el 1972, les ruïnes haurien quedat negades pel nou embassament. Ja des d'abans les aigües del Danubi sovint cobrien el lloc. Per això es va decidir retallar tota la llosa que contenia la inscripció i portar-la uns metres més amunt, de manera que romangués visible després de la pujada de nivell del riu.

## Descripció

El monument es componia d'una gran làpida tallada a la mateixa roca, de 3,20 metres de llarg i 1,80 d'alt, adornat amb dos dofins alats, roses de sis pètals i una àliga d'ales desplegades. Estava protegit per una mena de frontó amb la inscripció moderna en relleu «TABULA TRAIANA». La inscripció en si consta de sis línies en caràcters o lletres capitals romanes (el text original va ser en part esborrat per l'erosió):
Text literal:
| « | IMP CAESAR DIVI NERVAE F NERVA TRAIANVS AUG GERM PONTIF MAXIMVS TRIB POT IIII PATER PATRIAE COS III MONTIBVS EXCISI. ANCO..BVS SVBLATIS VIA .E. | » |
Reconstrucció del text original en llatí:
| « | IMP(erator) CAESAR DIVI NERVAE F(ilius) NERVA TRAIANVS AUG(ustus) GERM(anicus) PONTIF(ex) MAXIMVS TRIB(unicia) POT(estate) IIII PATER PATRIAE CO(n)S(ul) III MONTIBVS EXCISI[s] ANCO[ni]BVS SVBLAT[i]S VIA[m r]E[fecit] » | » |
Traducció a partir del la de l'arquòleg Otto Benndorf:
| « | L'Emperador Cèsar, fill del diví Nerva, Nerva Trajà, l'August, el Germànic, el Pontífex Màxim, investit quatre vegades com a Tribú, Pare de la Pàtria, Cònsol per tercera vegada, ha excavat la muntanya i hi ha encastat bigus de fusta per fer aquesta via. | » |

## Referències

* ↑ Trajan's canal at the Iron Gate The Journal of Roman Studies, Vol 63, 1973 (1973), pp. 80-85.
* ↑ «Foto de la Taula abans del desplaçament». Arxivat de l'original el 2007-09-29. [Consulta: 29 setembre 2007].
* ↑ La CIL 3, 8267
* ↑ Document pedagògic sobre Trajà. Arxivat 2009-11-22 a Wayback Machine. IUFM Basse-Normandie, 2005, p. 37.
* ↑ Epigraphische Nachlese zum Corpus Inscriptionum Latinarum volumen III. aus Dacien und Moesien. In: Sitzungsberichte / Akademie der Wissenschaften in Wien, Philosophisch-Historische Klasse. Band 77,7. 1874, S. 417–420 (Digitalitzat).
# Temporada 1958-1959 del Club Joventut Badalona

La temporada 1958-1959 va ser la 20a temporada en actiu del Club Joventut Badalona des que va començar a competir de manera oficial. La Penya va disputar la seva 3a temporada a la màxima categoria del bàsquet espanyol, acabant la competició en la tercera posició, un lloc per sobre de la plaça aconseguida la temporada anterior, en que van ser subcampions. Aquesta temporada també va participar en la Copa del Generalíssim.

## Resultats
### Lliga espanyola

A la lliga espanyola finalitza en la tercera posició de 12 equips participants. En 22 partits disputats va obtenir un bagatge de 17 victòries i 5 derrotes, amb 1.231 punts a favor i 1.009 en contra (+222).

### Copa del Generalíssim

En aquesta edició de la Copa del Generalíssim el Joventut va quedar eliminat a la lligueta de quarts de final, en que va guanyar el CN Helios (Saragossa) i va perdre amb el CN Aismalíbar.

## Plantilla

La plantilla del Joventut aquesta temporada va ser la següent:
* Club Joventut Badalona: plantilla 1958-59
* Jugadors
* Josep Brunet
* Jaume Bassó
* Jordi Masferrer
* Joaquim Enseñat
* Artur Auladell
* Francesc Granados
* Carlos Carbonell
* Comas
* Gerona
* Joaquim Ballester
* Amador Rojas
* Ramentol
* Entrenador
* Rafael Murgadas

## Referències

* ↑ «Liga española 1958-59» (en castellà). Linguasport. [Consulta: 28 abril 2018].
* ↑ «XXIII Copa del Generalísimo 1959» (en castellà). Linguasport. [Consulta: 26 abril 2018].
* ↑ «Història. Anys 50: Els èxits segueixen i arriba la lliga nacional». Penya.com. [Consulta: 1r maig 2018].
# Tarik El Taib

Tarik El Taib (àrab: طارق التائب) (Trípoli, 28 de febrer de 1977) és un exfutbolista libi de la dècada de 2000.
Fou internacional amb la selecció de futbol de Líbia. Pel que fa a clubs, destacà a CS Sfaxien, Gaziantepspor i Al-Hilal.

## Referències

* ↑ TFF statistics
* ↑ Perfil a transfermarkt.fr
* ↑ Tarik El Taib a National-Football-Teams.com (anglès)
# Tarin Kowt

Tarin Kowt (Paixtu: ترين کوټ) és una ciutat de l'Afganistan, capital del districte del mateix nom i de la província d'Oruzgan o Uruzgan, al sud del país. Té uns 118.443 habitants. A la rodalia hi ha una base aèria.
Després de l'ocupació americana amb el suport d'una revolta local el 16 de novembre de 2001, on Hamid Karzai amb alguns homes va poder guanyar la batalla mercès al suport de l'aviació americana, però això li va valer la promoció pels americans. la província fou encarregada als militars holandesos que finalment es van retirar el 2010.

## Referències

* ↑ «Estimated Population of Afghanistan 2021-22» (en anglès) p. 111. National Statistic and Information Authority (NSIA), 08-06-2021. Arxivat de l'original el 24/06/2021. [Consulta: 14 setembre 2021].
# Tercer govern del Consell del País Valencià

El tercer govern del Consell del País Valencià fou el gabinet executiu esdevingut després de la remodelació efectuada el 30 de juny de 1979 al si del govern valencià en l'etapa preautonòmica i que va tindre una breu durada de dos mesos i mig. Prèviament el seu president, el socialista Josep Lluís Albinyana havia dimitit del càrrec però la impossibilitat d'obtenir majoria un candidat alternatiu (la UCD representava l'oposició interna al si del Consell) va provocar que Albinyana tornara a presidir el gabinet.

## Composició

| Presidència | Partit |
| Josep Lluís Albinyana i Olmos | |
| Conselleria | Conseller |
| Conselleria d'Economia i Hisenda | Enric Monsonís i Domingo |
| Conselleria d'Interior | Enric Monsonís i Domingo |
| Conselleria de Treball | Enric Monsonís i Domingo |
| Conselleria d'Obres Públiques i Urbanisme | Enric Monsonís i Domingo |
| Conselleria de Turisme | Enric Monsonís i Domingo |
| Conselleria de Transports i Benestar Social | Antonio Espinosa Chapinal |
| Conselleria d'Educació i Cultura | Josep Peris Soler |
| Conselleria de Sanitat i Seguretat Social | Josep Peris Soler |
| Conselleria d'Obres Públiques i Urbanisme | Antoni Garcia Miralles |
| Conselleria d'Indústria i Comerç | Leonardo Ramón Sales |
| Conselleria d'Agricultura | Leonardo Ramón Sales |
| Conselleria sense cartera | José Beviá Pastor |
| Conselleria sense cartera | Antonio Tirado Jiménez |
| Conselleria sense cartera | Adela Pla Pastor |
| Conselleria sense cartera | José Galán Peláez |
| Conseller sense cartera per Alacant | Francisco Armell Valero |
| Conseller sense cartera per Alacant | Salvador Miró Sanjuán |
| Conseller sense cartera per Alacant | Luis Verdú López |
| Conseller sense cartera per Castelló | Juan Forés Escurra |
| Conseller sense cartera per Castelló | Abilio Lázaro Mengod |
| Conseller sense cartera per Castelló | Julián Sanmillán Rius |
| Conseller sense cartera per València | Manuel Girona i Rubio |
| Conseller sense cartera per València | Vicente Gómez Chirivella |
| Conseller sense cartera per València | Benjamín March Civera |

## Referències

* ↑ «El Consell adopta, en minoría, la bandera cuatribarrada | Valencia 1979». [Consulta: 22 març 2022].
* ↑ «Govern Preautonòmic - Presidencia de la Generalitat - Generalitat Valenciana». [Consulta: 22 març 2022].
# Teodor Jacobita

Teodor Jacobita (Theodorus, Θεόδωρος) fou un dignatari de l'església jacobita. Fou patriarca dels jacobites i va morir el 665. Un bisbe jacobita d'Irta, que exercia vers el 551, portava també aquest mateix nom.

## Bibliografia

* Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III). Arxivat 2009-02-24 a Wayback Machine. Vol III pàg. 1052 JACOBITA
# Taller d'escriptura

L'expressió taller d'escriptura designa generalment un entrenament a l'escriptura amb l'objectiu de desenvolupar la creativitat dels participants. Sota la conducció d'un coordinador/a o animador/a, es proposen vies d'experimentació literària (també anomenades "consignes" o "proposicions") que impulsen els assistents a escriure els seus propis textos. Normalment les consignes són orals, però també es pot recórrer a un text, a imatges (fotografies, quadres...), músiques, objectes, una passejada...
Els tallers d'escriptura es poden oferir com a cursos independents, per exemple els organitzats per un centre cívic o cultural o com a part de programes més amplis, com per exemples l'assignatura d'escriptura creativa als graus de literatura del món anglosaxó o determinats crèdits variables d'educació secundària, com a complement de l'assignatura de llengua.

## Etapes del taller d'escriptura

* Es crea una situació d'escriptura a partir de la proposta d'una consigna feta per l'animador o animadora.
* Es deixa un temps perquè els participants puguin crear els seus textos, en solitari o en grup (depenent de la consigna)
* Lectura dels textos en veu alta
* Comentari dels textos llegits i reflexió sobre la sessió d'escriptura.

## Bibliografia

* Boniface, Claire. Les ateliers d'écriture. Éditions Retz, París, 1992
* Kohan, Silvia Adela. Taller de escritura: el método. Alba editorial, 2004
# Tazewell (Virgínia)

Tazewell és una població dels Estats Units a l'estat de Virgínia. Segons el cens del 2000 tenia 4.206 habitants.

## Demografia

Segons el cens del 2000, Tazewell tenia 4.206 habitants, 1.650 habitatges, i 1.098 famílies. La densitat de població era de 402 habitants per km².
Dels 1.650 habitatges en un 26,1% hi vivien nens de menys de 18 anys, en un 51,7% hi vivien parelles casades, en un 11,8% dones solteres, i en un 33,4% no eren unitats familiars. En el 31,2% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,81.
Per edats la població es repartia de la següent manera: un 18,6% tenia menys de 18 anys, un 8,1% entre 18 i 24, un 26,3% entre 25 i 44, un 25,3% de 45 a 60 i un 21,7% 65 anys o més.
L'edat mediana era de 43 anys. Per cada 100 dones de 18 o més anys hi havia 87,3 homes.
La renda mediana per habitatge era de 28.510$ i la renda mediana per família de 37.792$. Els homes tenien una renda mediana de 35.912$ mentre que les dones 22.664$. La renda per capita de la població era de 15.468$. Entorn de l'11,6% de les famílies i el 20,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tazewell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Tazewell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Sternbergita

La sternbergita és un mineral de la classe dels sulfurs. Rep el nom pel comte Caspar Maria Sternberg (1761-1838), botànic i fundador del Museu Nacional de Praga (República Txeca).

## Característiques

La sternbergita és un sulfur de fórmula química AgFe₂S₃. Cristal·litza en el sistema ortoròmbic. La seva duresa a l'escala de Mohs es troba entre 1 i 1,5.
Segons la classificació de Nickel-Strunz, la sternbergita pertany a «02.CB - Sulfurs metàl·lics, M:S = 1:1 (i similars), amb Zn, Fe, Cu, Ag, etc.» juntament amb els següents minerals: coloradoïta, hawleyita, metacinabri, polhemusita, sakuraiïta, esfalerita, stil·leïta, tiemannita, rudashevskyita, calcopirita, eskebornita, gal·lita, haycockita, lenaïta, mooihoekita, putoranita, roquesita, talnakhita, laforêtita, černýita, ferrokesterita, hocartita, idaïta, kesterita, kuramita, mohita, pirquitasita, estannita, estannoidita, velikita, chatkalita, mawsonita, colusita, germanita, germanocolusita, nekrasovita, estibiocolusita, ovamboïta, maikainita, hemusita, kiddcreekita, polkovicita, renierita, vinciennita, morozeviczita, catamarcaïta, lautita, cadmoselita, greenockita, wurtzita, rambergita, buseckita, cubanita, isocubanita, picotpaulita, raguinita, argentopirita, sulvanita, vulcanita, empressita i muthmannita.

## Formació i jaciments

Va ser descoberta a Jáchymov, al districte de Karlovy Vary (Regió de Karlovy Vary, República Txeca). Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida.

## Referències

* ↑ «Sternbergite» (en anglès). Mindat. [Consulta: 9 gener 2021].
# Temporada 1959-1960 del Club Joventut Badalona

La temporada 1959-1960 va ser la 21a temporada en actiu del Club Joventut Badalona des que va començar a competir de manera oficial. La Penya va disputar la seva 4a temporada a la màxima categoria del bàsquet espanyol, acabant la competició en la segona posició, un lloc per sobre de la plaça aconseguida la temporada anterior, en que van ser tecers. Aquesta temporada també va ser semifinalista de la Copa del Generalíssim.

## Resultats
### Lliga espanyola

A la lliga espanyola finalitza en la segona posició de 12 equips participants. En 22 partits disputats va obtenir un bagatge de 16 victòries, 1 empat i 5 derrotes, amb 1.298 punts a favor i 1.117 en contra (+181).

### Copa del Generalíssim

En aquesta edició de la Copa del Generalíssim el Joventut va quedar eliminat a semifinals, en perdre davant el CD Hesperia (Madrid) en dos partits. Prèviament, havia passat la ronda de vuitens com a exempt, juntament amb el Reial Madrid, i havia superat el CD Iberia (Saragossa) a quarts.

### Altres competicions

El Joventut guanyava per cinquena temporada el Trofeu Joan Antoni Samaranch, passant a quedar-se la copa en propietat. A la final va derrotar a l'Aismalíbar per 52 a 49.

## Plantilla

La plantilla del Joventut aquesta temporada va ser la següent:
* Club Joventut Badalona: plantilla 1959-60
* Jugadors
* Josep Brunet
* Joaquim Ballester
* Artur Auladell
* Joaquim Enseñat
* Amador Rojas
* Jordi Masferrer
* Girona
* Francesc Granados
* Carlos Carbonell
* Quintana
* Enric Utrillas
* Entrenador
* Josep Grau Mas

## Referències

* ↑ «Liga española 1959-60» (en castellà). Linguasport. [Consulta: 28 abril 2018].
* ↑ «XXIV Copa del Generalísimo 1960» (en castellà). Linguasport. [Consulta: 26 abril 2018].
* ↑ Conde Esteve, Justo; Ramos Pérez, José Ramón. Joventut Badalona. La quinta esencia del basket, 1992, p. 72-73 [Consulta: 15 maig 2018].
* ↑ «Història. Anys 50: Els èxits segueixen i arriba la lliga nacional». Penya.com. [Consulta: 30 abril 2018].
# Temporada 1959-60 de l'NBA

La temporada 1959-60 de l'NBA fou la 14a en la història de l'NBA. Boston Celtics fou el campió després de guanyar a St. Louis Hawks per 4-3. Aquest seria el segon dels 8 anells consecutius que aconseguirien els Celtics.

## Classificacions

* Divisió Est
| Equip | V | D | %V | P |
| Boston Celtics C | 52 | 20 | ,722 | - |
| New York Knicks | 40 | 32 | ,556 | 12 |
| Syracuse Nationals | 35 | 37 | ,486 | 17 |
| Philadelphia Warriors | 32 | 40 | ,444 | 20 |
* Divisió Oest
| Equip | V | D | %V | P |
| St. Louis Hawks | 49 | 23 | ,681 | - |
| Minneapolis Lakers | 33 | 39 | ,458 | 16 |
| Detroit Pistons | 28 | 44 | ,389 | 21 |
| Cincinnati Royals | 19 | 53 | ,264 | 30 |
* V: Victòries * D: Derrotes * %V: Percentatge de victòries * P: Diferència de partits respecte al primer lloc
* C: Campió

## Estadístiques

| Categoria | Jugador | Equip | Mitjana/% |
| Punts per partit | Wilt Chamberlain | Philadelphia Warriors | 37,6 |
| Rebots per partit | Wilt Chamberlain | Philadelphia Warriors | 27,0 |
| Assistències per partit | Bob Cousy | Boston Celtics | 9,5 |
| Percentatge de tirs de camp | Ken Sears | New York Knicks | 47,7 |
| Percentatge de tirs lliures | Dolph Schayes | Syracuse Nationals | 89,3 |

## Premis

* MVP de la temporada
** Wilt Chamberlain (Philadelphia Warriors)
* Rookie de l'any
** Wilt Chamberlain (Philadelphia Warriors)
* Primer quintet de la temporada
** Bob Pettit, St. Louis Hawks
** Wilt Chamberlain, Philadelphia Warriors
** Bob Cousy, Boston Celtics
** Gene Shue, Detroit Pistons
** Elgin Baylor, Minneapolis Lakers
* Segon quintet de la temporada
** Jack Twyman, Cincinnati Royals
** Bill Sharman, Boston Celtics
** Dolph Schayes, Syracuse Nationals
** Bill Russell, Boston Celtics
** Richie Guerin, New York Knicks

## Vegeu també

* Draft de l'NBA del 1960
* Playoffs de l'NBA del 1960
# Suarni

Els suarni o suarnis (en llatí suarni, en grec antic Σουαρνοί) eren un poble de la Sarmàtia asiàtica a la regió de les Portes Caucàsiques, entre aquestes i el riu Rha. Al seu territori hi havia mines d'or, diu Plini el Vell. Segurament són els mateixos als que Ptolemeu esmenta com surans (surani, Σουρανοί) i els situa entre el riu Hippia i les muntanyes Ceràunies.

## Referències

* ↑ Smith, William (ed.). «Suarni». Dictionary of Greek and Roman Geography (1854). [Consulta: 29 maig 2021].
# Tetela del Volcán

Tetela del Volcán és un municipi de l'estat de Morelos. Tetela del Volcán és el cap de municipi i principal centre de població d'aquesta municipalitat. Aquest municipi és a la part nord-oriental de l'estat de Morelos. Limita al nord amb l'estat de Mèxic, al sud amb Cuautla, l'oest i a l'est amb l'estat de Mèxic.

## Vegeu també

* Municipis de Morelos

## Referències

* ↑ Monografia municipal de Tetela del Volcán Arxivat 2021-01-31 a Wayback Machine. (castellà)
# Tetepango

Tetepango és un municipi de l'estat d'Hidalgo. Tetepango és el cap de municipi i principal centre de població d'aquesta municipalitat. Aquest municipi és a la part sud-occidental de l'estat d'Hidalgo. Limita al nord amb el municipi de Tlahuelilpan, al sud amb Atitalaquia, l'oest amb Tlaxcoapan i a l'est amb Ajacuba.

## Vegeu també

* Municipis d'Hidalgo

## Referències

* ↑ Monografia municipal de Tetepango Arxivat 2017-10-14 a Wayback Machine. (castellà)